Kulttuurikonttori

Näyttelyn avajaiset: Minna Salonen - Parallel World
2025-11-29 17:00 - 19:00 (Europe/Helsinki)
Tervetuloa Minna Salosen Parallel Worlds -näyttelyn avajaisiin!

Joulumyyjäiset Kulttuurikonttorilla
2025-11-29 11:00 - 15:00
Tule hakemaan joulumieltä ja lahjaideoita Kulttuurikonttorin tunnelmallisiin joulumyyjäisiin!
Käsitöitä, herkkuja, koruja, taidetta kotiin, kransseja ja paljon muuta ihanaa paikallista!
Lukiokatu 16, 13100 Hämeenlinna
pe 28.11. klo 11–17
la 29.11. klo 11–15
Lämpimästi tervetuloa koko perheen voimin – kahvikupponen, hyvä mieli ja joulun taika taattu!

Kulmaklubi
2025-11-28 18:00 - 21:00
Konttorin Kulman lauluntekijöiden ilta eli Kulmaklubi saa marraskuun klubille vieraaksi kaksi upeaa nuorta esiintyjää omien biisiensä kanssa, kun Konttorin kulman valtaavat upeat nuoret artistit Roosa Vuorela sekä paikallinen Mirka-duo.

Joulumyyjäiset Kulttuurikonttorilla
2025-11-28 11:00 - 17:00
Tule hakemaan joulumieltä ja lahjaideoita Kulttuurikonttorin tunnelmallisiin joulumyyjäisiin!
Käsitöitä, herkkuja, koruja, taidetta kotiin, kransseja ja paljon muuta ihanaa paikallista!
Lukiokatu 16, 13100 Hämeenlinna
pe 28.11. klo 11–17
la 29.11. klo 11–15
Lämpimästi tervetuloa koko perheen voimin – kahvikupponen, hyvä mieli ja joulun taikaa taattu!

Kaupunkiaktivismi tapahtumatuotannon lähtökohtana 2
2025-11-04 18:00 - 19:00
Miten tuotetaan onnistunut pientapahtuma (ja miten ei.) Millainen rooli ruohonjuuritason aloitteilla ja kaupunkilaisten omalla aktiivisuudella on tapahtumien synnyssä? Miten tapahtuma voi olla myös teko, kannanotto tai yhteisön rakentamisen väline? Mistä pientapahtuman tuotanto lähtee liikkeelle, mitä sudenkuoppia kannattaa välttää ja miten rakentaa toimiva kokonaisuus ideasta toteutukseen. Janne Nieminen tarjoaa konkreettisia työkaluja, esimerkkejä ja oppeja onnistuneista (ja vähemmän onnistuneista) tuotannoista. Luento sopii erityisesti niille, jotka ovat kiinnostuneita järjestämään tapahtumia, olipa kyseessä kulttuuri, yhteisöllisyys tai aktivismi.

Janne Nieminen on tapahtumatuotannon ammattilainen, vapaa-ajan basisti ja joka toimii myös Hämeenlinnan kaupungin kulttuuripäällikkönä.

Cover-ups & teardowns näyttely - Timo Höyssä
2025-10-04 17:00 - 2025-11-04 18:00
Peiteltyjä kalloja ja kokeellista keramiikkaa – Avajaiset 4.10. klo 17-19, Tervetuloa!
Kuvataiteilija Timo Höyssän aiemmat näyttelyt ovat koostuneet enimmäkseen runsailla tekstiileillä päällystetyillä eläintein kalloista, mutta Cover-ups and teardowns-näyttelyyn hän tuo kankaiden seuraksi myös kallojen puhtaita muotoja esille keramiikan avulla. Kulttuuri konttorin Konttorin Galleriaan Höyssä tuo viimeisimpiä tekstiiliveistoksiaan, joissa hän on rakentanut eläinten kallojen päälle värikkäitä ja orgaanisen tyylisiä kuoseja. Näiden roikkuvien, pursuavien ja pehmeiden muotojen seasta pilkistelee uudempia, kovempia pintoja — riisuttuja keraamisia teoksia jotka muistuttavat, niin katsojille kuin taiteilijalle itse, mitä kerrosten alle on jäänyt.
Timo Höyssä (s.1991) on Vesilahtelainen kuvataiteilija joka leikittelee teoksissaan tekstiilitaiteen ja eläinten kallojen yhdistelemisellä, luoden uudenlaisia olentoja vanhojen roippeista. Viime vuosina hänellä on herännyt kiinnostus keramiikkaa kohtaan ja täten esitteleekin tämän syksyn näyttelyissään laajemmin kokeilujaan sen parissa. Cover-ups & teardowns on jatkoa Elokuun samannimiselle kokonaisuudelle Taidekeskus Ahjossa Joensuussa. Hänen teoksiaan on voinut nähdä, ja tulee vielä näkemään, useissa yksityisnäyttelyissään sekä osana MOKA-taiteilijaryhmää.

Kulmaklubi - Emily Frost ❤ + Alexander K ❤ sekä Open stage ❤
2025-09-26 18:00 - 21:00
Konttorin Kulman lauluntekijöiden ilta eli Kulmaklubi saa syyskuun klubille vieraaksi kaksi upeaa nousevaa indietaivaan tähteä Emily Frostin ja Alexander K:n!
Aikataulu:klo 11 Kulttuurikonttori aukeaaklo 17 Open stageleisten soundareitaklo 18 Open stage -osuusn. klo 19.00 Alexander Kn. klo 20.00 Emily Frostklo 21 tapahtuma päättyy
Klubi starttaa klo 18 open stage -osuudella, jossa kuka tahansa voi esittää oman biisinsä matalalla kynnyksellä. Stagena toimii Konttorin gallerian nurkka, joten suosittelemme pieniä yleensä 1-2 hlön kokoonpanoja. Ilmoittaudu mukaan ennakkoon niin varmistat, että esityksesi mahtuu mukaan! Voit ilmoittautua mailitse herranoo@gmail.com tai laittamalla viestiä IG:ssä @kulmaklubi.
Vapaa pääsy!

Figuratiivista mättöä/Abstraktia huttua – näyttely Ismo Jokiaho
2025-09-06 17:00 - 2025-09-30 18:00
Figuratiivista mättöä/Abstraktia huttua – näyttely Kulttuuri Konttorin galleriassa
7.9.2025 – 30.9 .2025
Näyttely avoinna maanantaista sunnuntaihin kello 11–18. Tervetuloa!
_________________________________________________________________

”Figuratiivinen mättö/Abstrakti huttu” näyttelyn nimenä voi kuulostaa satunnaiselta yhdistelmältä sanoja, mutta herättää varmasti erilaisia mielikuvia ja tunteita!
Figuratiivinen mättö ja abstrakti huttu kuvaavat kahta hyvin erilaista taiteellista ilmaisutapaa, jotka molemmat yhdistyvät teoksissani saumattomasti siten, että molemmat tavat teoksissa inspiroivat toisiaan luoden mielenkiintoisia vuorovaikutuksia.
Figuratiivinen mättö viittaa runsaisiin ja voimakkaisiin visuaalisiin elementteihin, jotka kertovat tarinaa teoksessa. Abstrakti huttu taas kuvastaa teoksen kaaosta, vapautta ja luovuutta puhtaan avoimesti, keskittyen enemmänkin teoksen väreihin, muotoihin ja tunneilmaisuun ilman selkeää esitystä ,viittaussuhteita tai varsinaista tunnistettavaa muotoa. Abstraktit elementit avaavat tilaa katsojan omalle tulkinnalle ja tunteille, jolloin jokainen kokemus on ainutlaatuinen.
Figuratiivisen ja abstraktin ilmaisun välinen taide sijaitsee usein niin sanotun ”kolmannen tilan” alueella, jossa yhdistyvät sekä realistiset että ei- realistiset elementit. Tällaisessa taiteessa on pyrkimys luoda tarinoita, kulttuurisia viittauksia sekä henkilökohtaisia yleisinhimillisiä kokemuksia.
Yhdistämällä näitä kahta tyyliä, yritän luoda teoksia, jotka leikkivät sekä tunnistettavuuden että vapauden kanssa. Tämä yhdistelmä voi haastaa myös katsojan odotuksia ja avata uusia näkökulmia taiteen ymmärtämiseen. Tällaisella lähestymistavalla yritän herättää kysymyksiä siitä, mitä taide voi olla ja ilmaantua, ja miten se voi kommunikoida inhimillisiä tunteita ja ajatuksia herättäen.
Figuratiivista mättöä/Abstraktia huttua on Jokiahon toinen, päivitetty versio näyttelystä tällä kyseisellä teemalla. Ensimmäinen pidettiin Tampereella helmi-maaliskuussa galleria Rongassa saaden aikaan kiinnostuneen ja innostuneenkin vastaanoton.
Avajaiset 6.9. kello 17–19. Tervetuloa tutustumaan!
Ismo Jokiaho
Lisätietoja: www.ismojokiaho.fi

Brasilialaisen maalauksen kurssi
2025-09-03 18:00 - 2025-09-04 21:00
Brasilialaisen akryylimaalauksen lyhytkurssi jälleen täällä!
Kurssilla opit käyttämään värejä tilallisuuden luomiseen ja perehdyt brasilialaiseen tapaan maalata akryylimaaleilla.
Opettajana brasilialainen taidemaalari Kelyne Reis.

Kurssi kokoontuu ke 3.9. ja to 4.9. klo 18-21 Kulttuurikonttorilla, Lukiokatu 16.

Kurssi on englanninkielinen mutta tulkkaus on saatavilla,
Kurssin hinta 60e , Kaputan jäsenille 50e. maksutiedot saat ilmoittautumisen yhteydessä.

ilmoittaudu kulttuurikonttori@gmail.com 20.8.2025 mennessä

Kaupunkiaktivismi tapahtumatuotannon lähtökohtana. Miten tuotetaan onnistunut pientapahtuma (ja miten ei.)
2025-09-02 18:00 - 19:00
Millainen rooli ruohonjuuritason aloitteilla ja kaupunkilaisten omalla aktiivisuudella on tapahtumien synnyssä? Miten tapahtuma voi olla myös teko, kannanotto tai yhteisön rakentamisen väline? Mistä pientapahtuman tuotanto lähtee liikkeelle, mitä sudenkuoppia kannattaa välttää ja miten rakentaa toimiva kokonaisuus ideasta toteutukseen. Janne Nieminen tarjoaa konkreettisia työkaluja, esimerkkejä ja oppeja onnistuneista (ja vähemmän onnistuneista) tuotannoista.

Janne Nieminen on tapahtumatuotannon ammattilainen, vapaa-ajan basisti joka toimii myös Hämeenlinnan kaupungin kulttuuripäällikkönä.

Kulmaklubi - Taiteiden yö
2025-08-29 17:00 - 21:00
Taiteiden yössä 29.8. Konttorin Kulman lauluntekijöiden ilta, eli Kulmaklubi avaa syyskauden keikkakimaralla, jossa kuullaan viittä eri laulaja-lauluntekijää. Musiikin ohessa voit nauttia myös Konttorin Gallerian taidenäyttelystä – Tytti Heikkilä: Kesäparatiisit. Tervetuloa aloittamaan syksy kanssamme kulttuurin ja taiteen parissa

Aikataulu:
klo 17.30 Noo
klo 18 Katti Mäkelä
Tauko
klo 19.00 Värjö
klo 19.30 AVA
klo 20.00 Anton V. Kivi
klo 21 tapahtuma päättyy

Muissa syksyn klubeissa illan ohjelmassa on 2 lauluntekijän keikka sekä open stage -osuus, jossa kuka tahansa voi esittää oman biisinsä matalalla kynnyksellä!

Ulkokirpputori Konttorilla
2025-08-16 00:00 - 16:00
Ulkokirpputori 16.8. klo 12-16 Konttorilla.

Tytti Heikkilän näyttely Kesäparatiisit
2025-08-09 17:00 - 2025-09-02 18:00
Tervetuloa avajaisiin la 9.8. klo 17 – 19 – Avajaisten yhteydessä Antti Vuorenmaan kitaramusiikkia
Tytti Heikkilän värikylläisissä öljymaalauksissa luonnonmaisema on elinvoimainen, tarinallinen ja tunnelatautunut tila. Heikkilä rakentaa maalauksiinsa paikkoja, joissa yhdistyvät muistot, havainnot, vaikutelmat ja mielikuvituksen tuottamat näyt. Ajatus figuurista maisemassa tarjoaa taiteilijan työskentelylle viitekehyksen, jonka sisällä hän lähtee etenemään kiinnittäen paljon huomiota tilallisuuteen ja värien vuorovaikutukseen.
Tytti Heikkilä on Vapaasta Taidekoulusta vuonna 2019 valmistunut taidemaalari, jonka teoksia on mm. Kansallisgallerian kokoelmissa. Kesäparatiisit on hänen 12. yksityisnäyttelynsä.

Adolf Lindbergin matkassa – ilmainen luento Kulttuurikonttorilla
2025-08-05 18:00 - 19:00
Kuka oli Adolf Lindberg – Armas Launiksen isä, mies joka rakensi talon, jossa Kulttuurikonttori toimii? Tule kuulemaan Lukiokatu 16:n vaiheista. Tervetuloa aikamatkalle menneeseen! Jokaisen kuukauden ensimmäinen tiistai järjestetään toripäivän kunniaksi taidealan ammatteihin ja ammattilaisuuteen liittyvä luento.

SYANOTYPIA -KURSSI – Sukella sinisen taian maailmaan!
2025-08-02 11:00 - 14:00
Kurssilla paperi käsitellään UV-valoherkäksi ja valotetaan auringossa kokeellisia syanotypiavedoksia.
Syanotypia-kuvataidekurssi vie sinut kiehtovalle matkalle valokuvauksen varhaisiin vaiheisiin – tekniikkaan, jossa auringonvalo ja rautasuolat muuttuvat lumoaviksi sinivalkoisiksi kuviksi. Kurssilla opit syanotypian perusteet, valmistat itse valotettavia pintoja ja kokeilet luovasti erilaisia sommitelmia. Aiempaa kokemusta ei tarvita – riittää, että haluat kokeilla, luoda ja innostua valon ja kemian leikistä!
Kurssin hinta 40/50€ Kaputan jäsen/ei jäsen. Sisältää opetuksen, materiaalit ja pullakahvit. Ilmoittautuminen 29.7 mennessä: pe.vanttinen@gmail.com

SYANOTYPIA -KURSSI - Sukella sinisen taian maailmaan!
2025-07-26 11:00 - 14:00
Kurssilla paperi käsitellään UV-valoherkäksi ja valotetaan auringossa kokeellisia syanotypiavedoksia.
Syanotypia-kuvataidekurssi vie sinut kiehtovalle matkalle valokuvauksen varhaisiin vaiheisiin – tekniikkaan, jossa auringonvalo ja rautasuolat muuttuvat lumoaviksi sinivalkoisiksi kuviksi. Kurssilla opit syanotypian perusteet, valmistat itse valotettavia pintoja ja kokeilet luovasti erilaisia sommitelmia. Aiempaa kokemusta ei tarvita – riittää, että haluat kokeilla, luoda ja innostua valon ja kemian leikistä!
Varaa paikkasi pian:
Kurssi I la 26.7 kello 11-14 (max 5hlö)
Kurssi II la 2.8 kello 11-14 (max 5hlö)
Kurssin hinta 40/50€ Kaputan jäsen/ei jäsen. Sisältää opetuksen, materiaalit ja pullakahvit. Ilmoittautuminen 22.7 mennessä: pe.vanttinen@gmail.com

Eeva-Maija Walin - INTERSTITIUM Näyttely 13.7.-5.8.2025
2025-07-12 18:00 - 2025-08-05 18:00
Tervetuloa Eeva-Maija Walinin kolmannen maalauksista koostuvan yksityisnäyttelyn äärelle. Interstitium jatkaa taiteilijan tutkimusmatkaa ajan, paikan ja kokemuksen kerroksellisuuteen – tällä kertaa pysähtyen niiden väliin jääviin tiloihin. Avajaiset 12.7. klo 18-20, Tervetuloa!
Näyttelyn nimi, Interstitium*, viittaa väliin – siihen, mikä ei ole täysin tässä eikä tuolla, ei menneessä eikä tulevassa. Se on siirtymän, odotuksen ja mahdollisuuden tila. Teokset kutsuvat katsojan viivähtämään hetkessä, jossa aika ei ole lineaarinen ja paikka ei ole yksiselitteinen.
Näkökulma on hauraassa hetkessä, jossa ei olla vielä perillä.
Walin kuvaa tilaa, tai ihmistä tilassa, moniulotteisena ilmiönä. Hän tutkii, kuinka mielentila vaikuttaa maailman havaitsemiseen ja kuinka yksilöllinen kokemus heijastuu kollektiiviseen tiedostamattomaan. Teokset rakentuvat symbolisesta kuvakielestä, jossa yhdistyvät ajalliset ja tilalliset elementit, sisäinen tunnetila ja ulkoinen havainto.
Walinin työskentelyssä yhdistyvät luonnontieteellinen tarkastelu ja taiteellinen intuitio. Interstitium on kutsu pysähtyä, kuunnella ja katsoa – ehkä myös kuvitella tulevaisuuden mahdollisuudet toisin.
—
*Interstitium:
Latinassa interstitium tarkoittaa ”väliä”, ”välitilaa” tai ”aukkoa” – se tulee sanoista inter- (välissä) ja sistere (asettaa, sijoittaa). Lääketieteessä se on otettu käyttöön kuvaamaan kudosten välistä tilaa, mutta alkuperäinen merkitys on laajempi eikä rajoitu biologiaan.

Kuvataiteenpäivän työpaja
2025-07-10 11:00 - 18:00
Suomen kuvataiteen päivää vietetään vuosittain 10.7. Helene Schjerfbeckin syntymäpäivänä valtakunnallisesti. Myös Hämeenlinnassa ja muualla Kanta-Hämeessä järjestään juhlapäivän kunniaksi kuvataiteeseen liittyvää ohjelmaa. Tapahtumista suurin osa on ilmaisia. Tarjolla Hämeenlinnassa on muun muassa työpajoja, opastuksia, maalaustapahtumia, taiteilijatapaamisia ja näyttelyitä. Konttorilla kaiken ikäisille soveltuva kokeileva työpaja. Kulttuurikonttori ja sään salliessa lähiympäristö. Tervetuloa!

🔥 Löydä rohkeutesi! – luento kulttuurialasta kiinnostuneille
2025-07-01 18:00 - 19:00
Tule keskustelemaan ja inspiroitumaan! Mikä meitä estää – ja mistä rohkeus kumpuaa? Mistä löytää rohkeutta omaan tekemiseen? Tule inspiroivalle luennolle pohtimaan omia uskomuksia ja löytämään keinoja niiden haastamiseen. Herätellään piilossa olevat supervoimat ja vahvistetaan rohkeutta toimia omannäköisesti kulttuurialan kentällä.
Luennoitsijana Hanna Tuominen. Kulttuurialan yrittäjä ja luova ratkaisukeskeinen valmentaja. Luovuudesta ja uudesta innostuja, joka rakastaa auttaa muita menestymään.

Kontaktivärjäystä kasveilla -kurssi
2025-06-28 11:00 - 15:00
Kontaktivärjäystä kasveilla kurssi
-Kurssilla kuvioidaan akvarellipaperia kasveilla.
-Kurssimaksu 35€/45€ (jäsen/ei jäsen)
Sisältää opetuksen, materiaalit ja pullakahvit.
Ilmoittautuminen juhannukseen mennessä (19.6) pe.vanttinen@gmail.com

Kulmaklubi ❤ Linnajazz
2025-06-27 18:00 - 21:00
Kulmaklubi Linnajazz spesiaaliklubi päättää Kulmaklubikauden. Kevään viimeinen Kulmaklubi juhlistaa Linnajazz-festivaalia. Sen kunniaksi klubille on kutsuttu upea jazzvaikutteinen kattaus.
Tämän spesiaaliklubin yhteydessä ei järjestetä Open stagea.
Aikataulu:klo 11 Kulttuurikonttori aukeaaklo 18 Noora Katajanoin klo 19 Eva Vikman (duo)noin klo 20 Maarian yökirjat -yhtyeklo 21 Ovet kiinni

KOKOELMA - Vesa Mäkisen näyttely
2025-06-15 11:00 - 2025-07-07 18:00
Kolmesta itsenäisestä teoksesta koostuvan näyttelyn teemoja ovat vuorovaikutus, moninaisuus sekä muutos. Kaikki näyttelyn teokset ovat tehty eri tekniikoilla ja näyttelyssä yhdistyy valokuva-, video-, ääni- sekä abstraktin kuvataiteen perinteitä. Samalla kun näyttely pohtii erilaisia aspekteja maailmasta, teokset käsittelevät myös edellä mainittujen esitystapojen ominaispiirteitä. Avajaiset 14.6. klo 17-19. Tervetuloa!

Konttorin kierros
2025-06-14 11:00 - 12:00 | Konttorin kierros, Lukiokatu 16, Hämeenlinna, 13100, Finland
Tule kuulemaan joka kuukausi vaihtuvasta näyttelystä, lainaamon taiteilijasta sekä myymälän käsityöläisestä.
10 e opastusmaksuun sisältyy kahvi/tee ja pientä purtavaa.
Kierros kestää noin tunnin, jonka jälkeen on mahdollisuus kysyä lisää ja keskustella päivän aiheista

Kulmaklubi goes kesä - Pihaklubi
2025-06-13 18:00 - 21:00 | Konttorin Kulma, Lukiokatu 16, Hämeenlinna, 13100, Finland
NOO 3 + Harmaa Seura
Kesäkuun Kulmaklubilla luvassa on kahden paikallisen trion tunnelmallista musisointia ainutlaatuisessa illassa, jossa triojen jäsenet paikoin tupsahtavat hetkeksi osaksi toistensa settejä ja sään salliessa koko klubi siirtyy Kulttuurikonttorin takapihalle. Harmaa Seura tuo iltaan urbaanin funkin säestämää spoken word -runonlausuntaa. Noo 3 puolestaan tarjoilee herkkää ja tunnelmoivaa kerrontaa jazzsävytteisin sovituksin. Luvassa on aina 1-2 esiintyjää sekä open stage -osuus, jossa kuka tahansa voi esittää oman laulunsa. Paikalla on kiippari, pieni äänentoisto ja kitara, joita saavat esiintyjät käyttää.

Inspiraatiosta rakenteisiin – taiteilijan työn organisointi arjessa luento
2025-06-03 18:00 - 19:00
Jokaisen kuukauden ensimmäinen tiistai järjestetään toripäivän kunniaksi illalla taidealan ammatteihin ja ammattilaisuuteen liittyvä luento. Tässä luennossa käsitellään taiteellisen työn käytännön puolta: ajankäytön hallintaa, oman praktiikan sanoittamista, projektien rytmittämistä sekä luovan työn ja elämän yhteensovittamista. Luennoitsijana kuvataiteilija Minttu Saarinen. Minttu Saarinen on kuvataiteilija, vapaa kirjoittaja ja kulttuurivaikuttaja, joka työskentelee laaja-alaisesti taiteen ja kulttuurin kentällä. Luento sopii erityisesti taidealan ammattilaisille, itsenäisille tekijöille ja opiskelijoille, jotka haluavat kehittää omaa työskentelyä kohti kestävää ja omannäköistä taiteilijuutta.
***
Taide työnä: Omien työskentelytapojen rakentaminen ja hallinta
Kuvataiteilija Minttu Saarinen
Inspiraatiosta rakenteisiin – taiteilijan työn organisointi arjessa
Miten taiteilijan työ voi olla tavoitteellista, rytmittyä mielekkäästi ja tuottaa pitkäjänteisesti sisältöä, ilman että luovuus kahlitaan? Tässä luennossa käsitellään taiteellisen työn käytännön puolta: ajankäytön hallintaa, oman praktiikan sanoittamista, projektien rytmittämistä sekä luovan työn ja elämän yhteensovittamista.
Luennolla pohditaan myös, millaisia työskentelytapoja ja rakenteita voi rakentaa itse ilman että odottaa ulkopuolista hyväksyntää tai rahoitusta. Mukana on esimerkkejä residenssityöskentelystä, omaehtoisista näyttelyistä, taidekasvatuksesta ja taiteilijan asiantuntijatyöstä.
Luento sopii erityisesti taidealan ammattilaisille, itsenäisille tekijöille ja opiskelijoille, jotka haluavat kehittää omaa työskentelyä kohti kestävää ja omannäköistä taiteilijuutta.
Puhujasta
Minttu Saarinen on kuvataiteilija, vapaa kirjoittaja ja kulttuurivaikuttaja, joka työskentelee laaja-alaisesti taiteen ja kulttuurin kentällä. Hän toimii Kulttuurikonttorin toiminnanjohtajana, Kulttuurimedian vastaavana päätoimittajana, kuvataiteilijana, opettaa taiteen tekemistä sekä opiskelee maiseman tutkimusta ja kulttuuriperintöä Turun yliopistossa. Työssään Saarinen yhdistää taiteellisen praktiikan, tutkimuksen ja yhteiskunnallisen keskustelun ja on erityisen kiinnostunut siitä, miten taiteilijuutta voi toteuttaa ammattina monimuotoisesti, kestävästi ja rohkeasti yhteiskunnan rakenteiden sisällä.

LUONTO MEISSÄ - Näyttelyn avajaiset
2025-05-24 17:00 - 19:00
LUONTO MEISSÄ -näyttelyn avajaiset 24.5.2025 klo 17-19. Taiteilijaryhmä Akanvirta.

Siivouspäivän ulkoilmakirppis 24.5. klo 11-14
2025-05-24 11:00 - 14:00
Kulttuurikonttori mukana järjestämässä koko kaupungin kokoista ulkoilmakirpputoria!! Tapahtuman tavoitteena on edistää kierrätystä ja antaa käyttökelpoisille tavaroille uusi elämä – toisen turha voi olla toisen aarre

Herkkää ja mehevää indietä
2025-05-16 18:00 - 21:00 | Konttorin Kulma, Lukiokatu 16, Hämeenlinna, 13100, Finland
Janeveera + Cilia
Kulmaklubi on lauluntekijöille ja lauluntekijämusasta kiinnostuneille suunnattu uusi klubi Kulttuurikonttorin tunnelmallisella kulmalavalla. Klubia emännöi paikallinen Laulaja-lauluntekijä Noo eli Noora Herranen.
Luvassa on aina 1-2 esiintyjää sekä open stage -osuus, jossa kuka tahansa voi esittää oman laulunsa. Paikalla on kiippari, pieni äänentoisto ja kitara, joita saavat esiintyjät käyttää.

Maalaa hauska muotokuva lemmikistäsi
2025-05-10 14:00 - 17:00
Hauska ja rento maalauskurssi, jossa maalataan sinulle tärkeän lemmikin muotokuva!
Kurssilla painotetaan naivistista ilmaisua, kirkkaita värejä ja hauskaa tekemistä.
Kurssilla maalataan akryylimaaleilla pieni maalaus. Tuo mukanasi kuva lemmikistä, jossa kasvot tulevat hyvin esiin. Maalit, siveltimet ja yksi pieni maalauspohja sisältyvät hintaan. Saat tuoda myös omat maalit mukanasi.

Äidin muotokuva -kurssi
2025-05-10 11:00 - 13:00
Äidin muotokuva -kurssi tarjoaa loistavan mahdollisuuden tehdä uniikin äitienpäivälahjan äidille, mummille tai kenelle vaan äitihahmolle. Kurssi sopii kaiken tasoisille taiteenharrastajille ja voit osallistua itse tai lasten kanssa. Luo ainutlaatuinen ja henkilökohtainen lahja, josta varmasti pidetään! Materiaalit sisältyvät hintaan ja osallistujat saavat opetusta perusteista, kuten sommittelusta, valon ja varjon käytöstä sekä väriteoriasta. Ota mukaan halutessasi omat taidetarvikkeesi ja valokuva äidistäsi inspiraatioksi.

Ilmoittautuminen 2.5. mennessä kulttuurikonttori@gmail.com

Hinta:
60 eur/aikuinen (+ 1 lapsi)
120 eur/aikuinen ja kaksi lasta

Tervetuloa viettämään luovaa lauantaita Konttorille!
